Модел  уговора (партија 1)
УГОВОР 
О 
ИЗВОЂЕЊУ РАДОВА

Закључен између:
[bookmark: _Hlk183694680]      1. Градске општине Гроцка, Булевар ослобођења бр.39, коју заступа председник градске општине др Саша Чапрић (у даљем тексту Наручилац), ПИБ101552934, Матични број 07030495, број рачуна 840-137640-40;
и
2.	______________________________, ул. _________________ бр. ___, матични број ___________________, ПИБ _______________, текући рачун бр. ________________________ код банке ____________________, кога заступа ____________________ , као изабрани понуђач / носилац конзорцијума / главни извођач (у даљем тексту: „Извођач“)

Уводне одредбе
Уговорне стране сагласно констатују следеће релевантне чињенице:

1.	да  је Наручилац на основу чл.52 Закона о јавним набавкама, („Сл. Гласник РС“ бр.91/19 и 92/23) и Одлуке  о покретању поступка јавне набавке, спровео поступак јавне набавке радова бр.06/24;
2.	да је Извођач доставио, а Наручилац усвојио Понуду која у потпуности одговара спецификацији и условима из конкурсне документације која чини саставни део овог Уговора;
3.	да је Комисија за јавну набавку, у складу са чл.145 Закона о јавним набавкама, сачинила Извештај о поступку јавне набавке, а Наручилац је у складу са чл.146 Закона о јавним набавкама донео Одлуку о додели уговора; 
5.	да је Извођач све своје активности и радове, обавезан да спроведе у складу са законском регулативом Републике Србије;
6.        да се поверљивим информацијама сматрају све информације до којих Извођач дође у вези са закључивањем и извршењем овог Уговора, а чије би неовлашћено откривање трећим лицима штетило интересима и пословном угледу Наручиоца. Под поверљивим информацијама се пре свега сматрају информације о пројектној документацији објекта, ценама, роковима испуњења обавеза уговорних страна и осталим битним елементима Уговора. 

Предмет уговора
Члан 1.
Предмет овог Уговора је реконструкција расвете у основној школи „Свети Сава“, Врчин - извођење радова на адаптацији унутрашње и спољашње расвете, побољшања енергетске ефикасности кроз меру замене постојеће расвете, светиљки са инкадесцентним, флуо извором светлости са технолошки напредним, модерним и енергетски ефикасним ЛЕД светиљкама,  за образовну установу ОШ“Свети Сава“ у Врчину, ул. 29. новембра бр.15, 11224 Врчин, на катастарској парцели број 5234 (у даљем тексту: Радови), а у свему према конкурсној документацији за ЈН 06/24, која чини саставни део овог Уговора, а за шта ће, са друге стране, Наручилац Извођачу да исплати уговорну цену на начин како је дефинисано одредбама овог Уговора.

Члан 2.
Извођач се обавезује да радове дефинисане овим Уговором изведе у свему по усаглашеној техничкој документацији, важећим прописима, стандардима и нормативима за врсту радова у које спадају уговорени радови, у складу са правилима струке и упутствима представника наручиоца на градилишту.

Одмах по потписивању Уговора, Наручилац ће Извођачу, уз писани документ о увођењу у посао, предати следећу документацију:
· пројектну документацију са распоредом локација светиљки.

Извођач се обавезује да уговорене радове изведе у року од 90 (деведесет) календарских дана, рачунајући од дана увођења у посао. Под завршетком радова сматра се дан њихове спремности за технички преглед.

Предајом, односно пријемом документације из става 2. овог члана, као и уплатом уговореног аванса сматра се да Извођач преузима обавезу набавке опреме која је предмет уградње.

За свако одступање од пројектне документације, односно уговорених радова, Извођач мора имати писану сагласност Наручиоца, те није дозвољена измена уговорене цене за радове извршене без такве сагласности.




Обавезе Наручиоца
Члан 3.
Наручилац се обавезује да исплати Извођачу уговорну цену у складу са обимом изведених радова, у погледу којих ће Наручилац ангажовати Извођача, у време и на начин како је овим Уговором предвиђено.

Наручилац је обавезан и да:

1.	уведе Извођача у посао и тиме омогући право приступа свим деловима објекта - градилишта који су неопходни за извођење радова у складу са одредбама овог Уговора;
2.	решењем именује представника Наручиоца и један примерак решења благовремено достави Извођачу; 
3.	изврши пријаву радова надлежним органима у складу са Законом о планирању и изградњи и Законом о раду; 
4.	да обезбеди просторију која ће бити под кључем, а која ће служити као складиште испоручене опреме, до момента финалне уградње;
5.	испуни све друге Законом прописане обавезе које је као Инвеститор дужан да обезбеди;

Наручилац се обавезује да Извођачу обезбеди несметан рад и да врши стручни надзор над извођењем радова. Надзор над извођењем радова вршиће Надзорни орган именован од стране Наручиоца.
Обавезе Извођача
Члан 4.
Извођач се обавезује да изведе радове у складу са важећим техничким прописима, документацијом, овим уговором и у складу са динамиком извођења радова, која ће бити договорена са Наручиоцем, поштујући одредбе из члана 3., а у року дефинисаном чланом 2. овог Уговора.

Извођач је дужан да радове изведе у складу са усвојеном понудом извођача бр. _____ од _______ годинe, структуром цене, техничком спецификацијом из конкурсне документације, техничком документацијом и динамичким планом који чине саставни део овог уговора, као и у складу са позитивним законским и подзаконским прописима, посебним узансама о грађењу, техничким нормативима и стандардима и правилима струке која важе за извођење радова ове врсте. 
Извођач је дужан да поштује одредбе  Закона о заштити од пожара и Закона о безбедности и здравља на раду,
Извођач је дужан да поступи по свим оправданим примедбама и захтевима Наручиоца и представника Наручиоца, датим на основу извршеног надзора, а које су у складу са законским прописима релевантним за радове који су предмет овог Уговора.

Извођач ће радове обављати ван радног времена школе, односно наставе, када у објекту односно просторији у којој се врши замена расвете нема ученика, како се у објекту не би ометале редовне наставне активности.
Извођач ће преузети пуну одговорност за квалитет и безбедност свих радњи извршених на градилишту.

Извођач је обавезан  и да:

1.	изведе радове по израђеној и одобреној техничкој документацији;
2.	води евиденцију и чува сву техничку, уговорну, извођачку и осталу документацију са свим атестима уграђене опреме, као и документацију о квалитету и количинама изведених радова и да у свако доба дозволи преглед те документације овлашћеним представницима Наручиоца;
3.	успостави процедуру и дефинише, заједно са Наручиоцем, динамику за извршење радова у објекту; 
4.	на градилишту предузима све прописане, нужне и уговорене  мере за обезбеђење лица на раду, пролазника, имовине, саобраћаја поред објекта и суседних објеката, да спроводи мере безбедности и здравља на раду (заштитна одела и средства и сл.)
5.	пре почетка радова решењем одреди одговорног извођача радова са овлашћењем у складу са Законом о планирању и изградњи; 
6.	уредно штити и одржава изведене радове на објекту све до дана предаје Наручиоцу; предаја радова ће се одвијати по динамици усаглашеној са Наручиоцем;
7.	редовно, свакодневно чисти радове и објекат и околину објекта, чиме омогућава праћење извршења својих обавеза по Уговору;
8.	поступи по свим примедбама и захтевима Наручиоца датим на основу извршеног надзора и да у том циљу, у зависности од конкретне ситуације, а у случају сопствене кривице о свом трошку, без одлагања и на први позив, изврши поправку или поновно извођење радова, замену набављеног или уграђеног материјала или убрзање извођења радова када је запао у доцњу у погледу уговорених рокова извођења радова;
9.	ако се у току извођења радова наиђе на непредвиђене услове или препреке, одмах на том месту обустави даљи рад и да уписом овог случаја у грађевински дневник обавести представника Наручиоца и тражи одлуку о даљем поступку и упутства за даљи рад на том месту; 
10.	по завршетку радова и успешној примопредаји радова, испоручи Наручиоцу сву техничку и градилишну документацију са унетим променама и изменама;
11.	да по завршетку извођења радова, отклоњених евентуалних примедби истакнутих од стране комисије за примопредају, а пре напуштања градилишта, уклони сав отпадни материјал, преостале предмете, шут и опрему;
12.	да организује своје послове у складу са стањем на терену, укључујући и размештај привремених објеката и припремне радове;
13.	у року од 10 дана од дана потписивања Уговора достави Наручиоцу полису осигурања у складу са законом, важећим правилником о професионалној одговорности за извођење радова. Датом полисом Извођач се обавезује да осигура извођење радова код осигуравајућег завода са минималним износом од 60.000.000,00 (шездесет милиона) динара одн. благовремено и одговорно преузме све обавезе везане за осигурање места извођења радова, осигурање од одговорности за штету причињену трећим лицима и стварима трећих лица за све време извођења радова.
Гаранције и опште обавезе Извођача
Члан 5.
Извођач изјављује и гарантује да:
 
1.	је друштво прописно организовано и пуноправно постојеће у складу са прописима Републике Србије. Извођач има сву потребну квалификацију и овлашћења да испуни своје обавезе из овог Уговора.
2.	је овај Уговор важећи и обавезујући за Извођача у складу са одредбама његових интерних аката.
3.	поседује знања и искуства  потребна за извршење обавеза из овог Уговора.
4.	је финансијски и материјално компететентан да изведе уговорени пројекат. Било какве тренутне и будуће обавезе не могу угрожавати његову способност да заврши пројекат, нити могу створити било какве обавезе за Наручиоца.

Цена/вредност радова
Члан 6.
[bookmark: _Hlk15032237]Уговорне стране утврђују да цена свих радова који су предмет Уговора износи: ______________ динара са ПДВ-ом (словима _________________ ), 
од чега је ПДВ	 __________ динара, 
што без ПДВ-а износи ____________ динара  (словима:___________________),.

Уговорена цена је фиксна и не може се мењати. Осим вредности рада, материјала и услуга неопходних за извршење уговора, уговорена цена обухвата и све остале зависне трошкове Извођачa. Уговорена цена обухвата и вредност свих непредвиђених радова и вишкова радова, а искључује утицај мањкова радова на уговорену цену.

Услови и начин плаћања
Члан 7.

Плаћање уговорене цене ће се извршити на следећи начин:
1. Авансно, у висини од 30% од укупне уговорене цене, у року од 7 (седам) дана од дана пријема авансног предрачуна, уз достављање следеће документације:
-	предрачун у износу аванса;
-	бланко соло меницу за повраћај авансног плаћања.
Бланко меницу за повраћај авансног плаћања - најкасније 7 дана од дана закључења уговора,  достави једну бланко потписану и регистровану меницу са клаузулом „без протеста, без трошкова“ са пратећим меничним овлашћењем за попуњавање исте у висини аванса и овереним картоном депонованих потписа, на име средства обезбеђења за повраћај аванса (гаранција за враћање аванса) по којој ће Наручилац имати право да наплати износ гаранције у колико извођач не изврши испоруку опреме у складу са овим уговором, а притом и не изврши враћање плаћеног аванса. 

[bookmark: _Hlk184031394]2. У висини од 70%, по основу оверених привремених месечних ситуација и окончаној ситуацији, сачињеним на основу оверене грађевинске књиге изведених радова и јединичних цена из усвојене понуде бр. ________од _________ и потписаним од стране стручног надзора, у року од 45 (четрдесетпет) дана од дана пријема оверене ситуације од стране стручног надзора. с тим што окончана ситуација мора износити минимум 10% (десет процената) од уговорене вредности. 
Услов за оверу окончане ситуације је извршена примопредаја изведених радова.
Кoмплетну документацију неопходну за оверу привремене ситуације: листове грађевинске књиге, одговарајуће атесте за уграђени материјал и другу документацију, Извођач радова доставља стручном надзору који ту документацију чува дo примопредаје и коначног обрачуна, у супротном се неће извршити плаћање тих позиција, што Извођач  признаје без права приговора.

Наручилац се обавезује да Извођачу плати изведене радове, на рачун број ________________________________код _____________________________банке.

                                                  Привремене ситуације
                                                               Члан 8.
Привремене ситуације ће се сачињавати на месечном нивоу, а обавезно садрже доказе о извршеним радовима - листове грађевинске књиге оверене од стране Извођача и Наручиоца.
Привремене ситуације су кумулативне, а обрачун извршених радова се утврђује према количини завршености појединих позиција радова.

Извођач ће испоставити привремене ситуације Наручиоцу у текућем месецу за извршене радове у претходном обрачунском периоду. 
У року од 3 (три) дана од дана пријема Наручилац ће извршити преглед, усаглашавање и оверу привремене ситуације. 
Уколико има спора око овере ситуације у погледу изведених радова, овериће се неспорни радови, а остали радови усагласиће се у складу са примењивим прописима.
Плаћање извршених радова по привременим ситуацијама, Наручилац ће извршити у року од 45_дана од дана испостављања оверене привремене ситуације од стране свих страна. 
Окончана ситуација
Члан 9.
Извођач је дужан да обавести Наручиоца да су радови који су предмет овог Уговора окончани, одмах по завршетку радова, тако да окончана ситуација обухавата и последњу привремену месечну.
Извођач ће испоставити Наручиоцу и Представнику Наручиоца окончану ситуацију – Записник о примопредаји, са обавештењем о окончању радова. 
У року од 3 (три) дана, односно када временске прилике дозволе, од дана пријема Наручилац и Представник наручиоца ће извршити преглед, усаглашавање и оверу окончане ситуације.
Плаћање извршених радова по окончаној ситуацији, Наручилац ће извршити у року од 45(четрдесетпет) дана од дана испостављања оверене окончане ситуације од стране свих страна и представника Наручиоца. 

                                                Средства обезбеђења
                                     Гаранција за добро извршење посла

                                                               Члан 10.
Извођач се обавезује да у року од 7 дана рачунајући од дана потписивања овогУговора, достави Наручиоцу банкарску гаранцију за добро извршење посла која је неопозива, безусловна, без приговора, без трошкова за Наручиоца, наплатива на први позив и гласи на Наручиоца посла (прихватљива за Наручиоца и банку Наручиоца) у висини 10% (десет процената) укупне вредности Уговора, чији рок трајања мора бити најмање 30 (тридесет) дана дужи од уговореног рока за завршетак радова, с тим да евентуални продужетак рока за завршетак радова има за последицу и продужење рока важења гаранције, за исти број дана за који ће бити продужен и рок за завршетак радова.  


Гаранција за отклањање грешака у  гарантном року
                                                                Члан 11.
Извођач се обавезује да у тренутку примопредаје уграђене опреме и радова преда Наручиоцу банкарску гаранцију за отклањање грешака у гарантном року, која ће бити са клаузулама: безусловна и платива на први позив. Банкарска гаранција за отклањање грешака у гарантном року се издаје у висини не мањој од 5%(пет процената)  од укупне вредности уговора без ПДВ-а, у корист Наручиоца. Рок важности банкарске гаранције мора бити 5 дана дужи од гарантног рока. Наручилац ће уновчити банкарску гаранцију за отклањање грешака у гарантном року у случају да изабрани понуђач не изврши обавезу отклањања грешака који би могли умањити могућност коришћења предмета уговора у гарантном року. Потребно је да извођач има нерезидентни рачун у земљи у којој даје понуду за јавну набавку, имајући у виду да Наручилац врши плаћања преко Управе за трезор, а не преко пословних банака, те нема могућност да средства финансијског обезбеђења наплати у иностраној банци. Потребно је да износ на средствима финансијског обезбеђења буде изражен у динарима. 

Рок за завршетак радова
Члан 12.
[bookmark: _Hlk184040362]Рок за завршетак уговорених радова из члана 1. овог Уговора је 90 (словима: деведесет) дана од дана увођења Извођача у посао, а што се констатује уносом у грађевински дневник.
Уговорени рокови извођења радова могу се мењати само и искључиво у следећим случајевима и околностима:
1.	Уколико после закључења овог уговора наступе околности више силе које доведу до ометања или онемогућавања извршења обавеза дефинисаних уговором;
2.   због лоших временских услова, који онемогућавају извођење радова, на захтев Извођача,
3.      уколико Извођачу није омогућен приступ локацији за вршење предметних радова,
4.      због обуставе радова које нису последице пропуста Извођача,
Уколико се појави потреба за уговарањем продужења рока, Извођач доставља Наручиоцу захтев о потреби за продужењем рока, са навођењем уговореног основа за продужење рока и образложењем. Продужење рока се уговара искључиво током уговореног рока. Уговорне стране су сагласне да се у напред наведеним случајевима рок продужава за онолико дана колико је трајала спреченост Извођача за извођење радова дефинисана у ст.2 овог члана Уговора.
Под дејством више силе, односно промењене околности подводе се ванредни догађаји који се нису могли предвидети у време закључења овог Уговора, односно:
1.	природни догађаји (поплава, пожар, земљотрес и сл.);
2.	мере утврђене извршним и коначним актима надлежних државних органа;
3.	ратови, увођење ратног или ванредног стања, грађански протести и немири, уколико утичу на могућност извођења радова;
4.	прекид радова од стране Наручиоца или других извођача ангажованих од стране Наручиоца чији радови претходе радовима Извођача без кривице Извођача.
Ванредним догађајем по овом Уговору не сматра се било каква обустава рада особља Извођача (штрајк), нити евентуалне санкције у било ком облику.

Наступање, трајање и престанак околности због којих се уговорени рок може продужити уписује се у дневник радова.
Извођач може поставити захтев за одговарајуће продужење рока извођења радова писаним путем, ако наступи неки од напред ненаведених случајева, под условом да настајање наведених случајева претходно потврде Надзорни орган и извођач радова уписом у грађевински дневник.
Извођач не може захтевати продужење рока због промењених околности које су наступиле по истеку рока за извођење радова из овог члана Уговора.
Уколико дође до продужетка рока за завршетак радова или кључне позиције радова, уговорне стране ће насталу ситуацију уредити посебним анексом овог Уговора, који се мора закључити без одлагања. 
Контрола квалитета
Члан 13.
Материјал и његова израда, који се употребљава за извођење уговорених радова, мора одговарати опису радова, техничкој документацији и нормативима.
Извођач радова је дужан да о свом трошку обезбеди све потребне атесте и доказе о квалитету материјала, елемената и делова које уграђује на објекту, а по налогу Наручиоца  и да испита квалитет материјала код за то овлашћене стручне организације.

Гарантни рок
Члан 14.
Гарантни период за изведене Радове је две (2) две године, рачунајући од дана потписивања Записника о примопредаји радова.
За уграђени материјал, опрему и уређаје важи гарантни рок у складу са условима из Техничке спецификације, односно минимум 5 година.
Извођач је дужан да сву атестну документацију прибави и преда Наручиоцу.
Извођач је дужан да се у гарантном периоду на први писани позив, а најкасније у року од 3 дана одазове и о свом трошку отклони све евентуалне недостатке на објекту.
Уколико Извођач не отклони недостатке у примереном року који му одреди Наручилац, Наручилац има право да те недостатке отклони самостално или ангажовањем трећег лица по сопственом избору, на терет Извођача, наплатом средства обезбеђења за отклањање недостатака у гарантном року.

Уговорна казна
   Члан  15.
	Ако се радови не заврше у предвиђеном року, Наручилац стиче право да наплати уговорну казну која за сваки дан закашњења износи 0,05% од укупне уговорене цене радова, с тим што износ тако одређене уговорне казне не може да пређе 5 % од укупне цене радова.
	Наручилац је у обавези да без одлагања, односно одмах по падању Извођача у доцњу, истакне захтев за остваривање права на уговорну казну, а крајњи рок када је у обавези то да учини је до завршетка коначног обрачуна.
	Aкo штета коју је Наручилац претрпео услед неуредног испуњења уговорне обавезе прелази износ уговорне казне, он има право захтевати, поред уговорне казне, и разлику до потпуне накнаде штете. 
	Наручилац ће Извођачу издати задужење за износ обрачунате уговорне казне, којe је Извођач дужан да плати у року од 10 дана од дана издавања задужења.
	Кашњењем се неће сматрати прекорачење рока испоруке у случају више силе и у случају промене законских прописа. Наплата уговорне казне за кашњење не искључује могућност наплате средства обезбеђења предвиђеног чланом 3 овог Уговора.

Примопредаја радова
Члан 16.
Записником о примопредаји радова се констатује да је Извођач извршио своје уговорне обавезе у погледу обима, врсте и квалитета радова, употребљеног материјала, као и у погледу рокова за извођење радова и исти представља основ за испостављање окончане ситуације. Уколико од стране комисије за примопредају и коначни обрачун буду константовани недостаци, Извођач је дужан да те недостатке отклони у међусобно усклађеном року између Наручиоца и Извођача. У противном, Наручилац ће отклонити нађене недостатке на терет Извођача, ангажовањем трећих лица.




Раскид Уговора
Члан 17.
Уколико Извођач не извршава уговором преузете обавезе или их не извршава благовремено  дужан је да на позив Наручиоца, а који му је достављен у писаној форми, а у остављеном року од 15 дана отклони све примедбе у вези са испуњењем уговорених обавеза, а нарочито примедбе у вези са непштовањем квалитета и рока извођења радова. 
Уколико и након упозорења из претходног става Извођач не извршава уговором преузете  обавезе  или их не извршава благовремено Наручилац  има право да раскине овај уговор уз писани отказни рок од  15 дана од дана достављања писаног обавештења о раскиду и има право да тражи накнаду штете због неиспуњења, односно неблаговременог испуњења уговорних обавеза.

Прелазне и завршне одредбе
Члан 18.
На све што није регулисано овим уговором примењују се одредбе  Закона  о облигационим односима и других позитивних прописа који регулишу ову област.
Све евентуалне спорове који би могли настати из овог Уговора или поводом овог Уговора, странке ће покушати да реше споразумно.
Уколико странке не постигну споразумно решење, за решење спора надлежан је Привредни суд у Београду. 

Члан 19.
Уговор производи правно дејство од дана његовог завођења код Наручиоца, а по потписивању од стране овлашћених представника обе уговорне стране и важи до потпуног испуњења уговорних обавеза обе уговорне стране. 
Овај Уговор је сачињен у 6 (шест) истоветних примерка, од којих 4 (четири) за Наручиоца, а 2 (два) примерка за Извођача.
 (
НАРУЧИЛАЦ
Г
радска општина Гроцка
Председник
Др Саша Чапрић
) (
ИЗВОЂАЧ
______________________
Весна Ружичић
)	




